**Auto orientēšanās spēles Vaives pagastā**

**N O L I K U M S**

**1.Pasākuma laiks un vieta**
1.1. Pasākums notiks 2020. gada 22.augustā. Dalībnieku kustība notiks pa vispārējās lietošanas un māju piebraucamajiem ceļiem Vaives pagastā, Cēsu novadā, kuri netiek slēgti publiskai satiksmei.

**2.Brauciena norise**Sestdiena, 22.augusts 2020.gads
No plkst. 11:00 līdz 14:00 dalībnieki jebkurā brīdī var reģistrēties un uzsākt autoorientēšanās spēli;

Plkst. 14:00 beidzas autoorientēšanās spēles ģeogrāfisko karšu izsniegšana.

3**. Pasākuma organizācija**
2.1. Pasākumu organizē p/a “Cēsu Kultūras un Tūrisma centrs”, Vaives Tautas nams un Vaives pagasta pārvalde.
2.2. Pasākuma oficiālās persona:
Pasākuma organizatore un maršruta koordinatore – Lelde Grīnberga, tel. 27851194;

**3. Maršruta raksturojums**
3.1. Auto orientēšanās brauciena laikā dalībniekiem jāatrod kartē atzīmētie punkti. Punktos atrodas norādes un dažādi uzdevumi, kas dalībniekiem jāizpilda.
3.2. Iepazīšanās ar brauciena maršrutu nav paredzēta.
3.3. Kontrolpunktiem ir noteikta secība, bet dalībnieki ceļu uz tiem izvēlās paši, ievērojot, ka drīkst izmantot vispārējās lietošanas ceļus.
3.4. Pasākuma oficiālie dokumenti:
- orientēšanās shēma (karte);

- kartiņa, kurā jāsakrāj kontrolpunktos izvietoto zīmodzīņu nospiedumi;

- uzdevumi un norādes punktos;

- orientēšanās fotogrāfijas.

**4. Dalībnieki**
4.1. Spēlē var piedalīties jebkura fiziska persona. Komandas pilotam pēc organizatoru pieprasījuma ir jāuzrāda atbilstošās kategorijas autovadītāja apliecība un attiecīgās automašīnas tehniskā pase.
4.2. Dalībnieku automobilī esošo personu skaits tiek ierobežots ar ražotāja noteikto maksimālo pasažieru skaitu konkrētajam transportlīdzeklim. Visu dalībnieku vietām jābūt aprīkotām ar drošības jostām.
4.3. Spēles laikā pilots drīkst mainīties vietām ar kādu no komandas locekļiem (ja viņam ir atbilstošās kategorijas autovadītāja apliecība).
4.4. Katrai komandai jābūt līdzi telefonam ar kameru, lai varētu izpildīt orientēšanās uzdevumus. Uzņemtos foto un video materiālus vajadzēs sūtīt koordinatorei Leldei Grīnbergai uz e-pasta adresi lelde.grinberga@cesis.lv vai lietotnē WhatsApp uz tālruņa numuru +371 27851194, lai varētu piedalīties balvu izlozē.
4.5. Katrs komandas dalībnieks (ieskaitot pasažierus) pilnībā atbild par savu rīcību pasākuma laikā, tās izraisītajām sekām un nodarītajiem zaudējumiem.
4.6. Maksimālais komandu skaits – 50.
4.7. Piedaloties spēlē, dalībnieki neiebilst pret spēles organizatoru rīcībā nonākošo spēles fotogrāfiju un videomateriālu publiskošanu.

**5. Dalībnieku automobiļi**
5.1. Spēlē var piedalīties ar jebkuras markas, modeļa vieglo pasažieru automobili, kas atbilst Ceļu satiksmes noteikumiem.
5.2. Automobilim ir jābūt derīgam CSDD tehniskās apskates dokumentam.
5.3. Automobilim jābūt nokomplektētam atbilstoši CSN prasībām (aptieciņa, avārijas apstāšanās zīme, ugunsdzēšamais aparāts, atstarojošā veste).
5.4. Dalībnieku transportā pasākuma laikā jābūt vismaz vienam mobilajiem telefonam darba kārtībā, kura numuru jāuzrāda pieteikuma veidlapā.

**6. Pieteikumi**
6.1. Reģistrācijas dienā dalībnieki ar saviem parakstiem apliecina, ka dalībnieki ir iepazinušies ar šī pasākuma Nolikumu un apņemas ievērot tajā atrunāto.
6.2. Par 6.1. punkta neievērošanu vai ētikas pārkāpumiem, kā arī nesportisku rīcību dalībnieki var tikt sodīti ar diskvalifikāciju.
6.6. Organizatoram ir tiesības atteikt ekipāžai dalību, nepaskaidrojot iemeslu. Atteikums dalībai pasākumā nav pārsūdzams.

**7. Dokumentu pārbaude**
7.1. Dokumentu pārbaude un citu ar brauciena dalībniekiem saistīto formalitāšu kārtošana tiek veikta spēles reģistrācijas punktā.

**8. Pasākuma norise un rezultātu noteikšana**
8.1. Pasākuma laikā jāievēro Latvijas Republikas CSN un šī Nolikuma prasības. Spēles dalībniekiem ir jāievēro spēles tiesnešu un policijas darbinieku likumīgās prasības.
8.2. Spēles dalībnieki var iesūtīt fotogrāfiju ar aizpildītu zīmodziņu kartiņu un vismaz vienu fotogrāfiju kādā no kontrolpunktiem, kas dos iespēju piedalīties balvu izlozē

8.3. Ja tiek konstatēts, ka dalībnieki ir traucējuši citai komandai, bojājuši norādes uz kontrolpunktiem vai kā citādi nekorekti un nesportiski rīkojušies, komanda var tikt diskvalificēta.
8.4. Netiek ieskaitīti kontrolpunktu attēli, kuri ir nofotografēti no automobiļa salona.
8.5. Ja spēles laikā rodas neskaidra situācija, kura nav aprakstīta NOLIKUMĀ, lēmumu par tās risinājumu pieņem organizators.

**9. Izloze**

9.1. Pēc pasākuma iesūtītajām fotogrāfijām tiks piešķirti kārtas numuri, no kuriem, ar datorsistēmas programmas “Numuru ģenerators”, tiks izlozētas trīs laimīgās komandas, kuras saņems vērtīgas balvas.

9.2. Ar izlozētajiem dalībniekiem sazināsies organizators un vienosies par balvu saņemšanu.

LAIMĪGU CEĻU UN VEIKSMĪGUS STARTUS!